open-index/open-wikipedia-markdown huggingface dataset:
Piipanojan kartano

**Piipanojan kartano** on vanha ratsutila Turun Orikedossa, Varsinas-Suomessa. Tilan ensimmäisenä omistajana tunnetaan Matts Mårtensson vuodelta 1540.

Piipanojan kartanon nykyinen päärakennus on rakennettu 1880-luvulla, mutta se sai nykyisen ulkoasunsa vuoden 1924 muutostöissä. Päärakennuksessa sijaitsee juhlasali, kaksi pienempää salia, keittiö ja pikkukyökki. Alkuperäisestä sisustuksesta on säilynyt muun muassa kolme kaakeliuunia.  Pihapiirissä on myös vuonna 1900 Mynämäeltä paikalle siirretty punainen hirsirunkoinen asuinrakennus, jota kutsutaan nimellä Alarivi.

## Lähteet

## Kirjallisuutta
* Kupila, Sanna. Piipanoja. * Teoksessa:*
101 (luku)

**101** (**satayksi**) on luonnollinen luku, jota edeltää luku 100 ja seuraa luku 102.

## Matematiikassa

* 101 on alkuluku.
* 101 on Pythagoraan alkuluku: 25 \cdot 4 + 1.
* 101 on 103:n alkulukukaksonen.
* 101 on 97:n alkulukuserkku.
* 101 on keskitetty kymmenkulmioluku.
* 101 on palindromi kymmenjärjestelmässä.
* 101 voidaan muodostaa viiden peräkkäisen alkuluvun summana: 13+17+19+23+29.
* 101 on pienin luku, joka voidaan muodostaa kolmen eri neliöluvun summana (vähintään) kolmella tavalla: 9^2+4^2+2^2, 8^2+6^2+1^2 tai 7^2+6^2+4^2.
* 101 on toinen alkuluku takaperin binäärijärjestelmässä: 101 = 1100101_2 ja 1010011_2 = 83.
* 101 on toinen alkuluku takaperin oktaalijärjestelmässä: 101 = 145_8 ja 541_8 = 353.
* 101 = 5!-4!+3!-2!+1!
* 101 on suurin tunnettu alkuluku muotoa 10^n+1.
* 101 esiintyy lukujonossa, joka saadaan, kun aloitetaan ykkösestä ja lasketaan aina yhteen lukujonon kaikkien edellisten jäsenten numerot.
* Googolissa on 101 numeroa.
* Luku 13 voidaan muodostaa positiivisten kokonaislukujen summana 101 tavalla, kun lukujen järjestyksellä ei ole merkitystä.

## Luonnontieteissä
* Jaksollisessa järjestelmässä 101 on mendeleviumin järjestysluku.
* Rutenium-101 on ruteniumin vakaa isotooppi.
* Ytterbium-171 on ytterbiumin vakaa isotooppi, jonka neutroniluku on 101.
* 101 Helena on asteroidi.

## Muissa yhteyksissä
* Seututie 101 eli Kehä I kulkee Helsingissä ja Espoossa.
* Eurooppatie E101 kulkee Venäjällä ja Ukrainassa.
* 101 oli suomalainen 1994–1997 toiminut suomalainen eurodance-yhtye.
* *[[101 (albumi)|101]]* on Depeche Moden livealbumi vuodelta 1989.
* *[[101 dalmatialaista]]* on kahden Disneyn elokuvan nimi.
* Romaanissa *[[Vuonna 1984]]* esiintyy huone numero 101.

## Lähteet
Kuninkuusravit 1943

**Kuninkuusravit 1943** järjestettiin Seinäjoen raviradalla 7.–8. elokuuta 1943. Ne olivat 13. Kuninkuusravit ja toiset Seinäjoella pidetyt. Aikaisemmin Seinäjoella oli kilpailtu vuonna 1933. Ravikuninkuuden voitti Fritz Buttenhoffin omistama ja Arvi Räikkösen ohjastama Eri-Aaroni. Ravikuningattaren tittelistä ei vielä kilpailtu.

Vuoden 1940 kuninkuusravit olivat ainoat sotavuosina 1940–1944 järjestetyt. Kuninkuuskilpailun kaksi parasta olivat molemmat evakkohevosia. Eri-Aaroni omistajineen olivat Viipurista ja Kirrin-Kurri Johanneksesta. Eri-Aaronin ohjastaja Arvi Räikkönen pääsi Seinäjoelle saatuaan viikon loman rintamalta.

## Kuninkuuskilpailu
Kuninkuuskilpailuun ilmoitettiin seitsemän oriita ja kaksi tammaa. Perinteisestä järjestyksestä poiketen lauantaina juostiin 1 609 metrin sekä 3 000 metrin matkat ja sunnuntaina ainoastaan 2 000 metriä. Avausmatkana oli maili, jonka jokainen hevonen juoksi yksinään. Kaksi muuta matkaa juostiin parilähtöinä toisen osallistujan startatessa etu- ja toisen takasuoralta. Kuninkuustitteli ratkaistiin sijapisteillä.  

### Osallistujat
Tammat on merkitty tähdellä.

### Tulokset

## Lähteet
Avoin hallinto

**Avoin hallinto** () tarkoittaa hallinnon toimien avoimuutta, tiedon saatavuutta, vastaanottavaisuutta uusille ideoille ja vaatimuksille, sekä kansalaisten osallistavuutta. Lisäksi tärkeäksi katsotaan datan ja ohjelmistojen avoimuus sekä avoin kehitys, eli kansalaisten päästäminen vaikuttamaan myös lainsäädäntö ja päätöksenteko prosesseissa. Suomessa on suositus käyttää julkihallinnossa avointa dataa ja ohjelmistoja. Julkisuusperiaate on julkishallinnon avoimuuden perusta.

Vuonna 2012 Suomi liittyi avoimen hallinnon kumppanuushankkeeseen ja on siitä alkaen muutaman vuoden välein julkaisut toimintaohelmia ja toimeenpannut niitä. Neljännen avoimen hallinnon toimintaohjelman toimeenpano käynnistyi 14.9.2019. Avoin hallinto, avoimuus ja osallisuus on myös vahvasti mukana Marinin hallituksen hallitusohjelmassa.

## Historia
Hallinnon läpinäkyvyyden ja tilivelvollisuuden konsepti voidaan jäljittää antiikin Kreikkaan 500-luvulla eaa. Ateenassa eri instituutiot sääntelivät virkamiesten käyttäytymistä ja tarjosivat kansalaisille mahdollisuuden ilmaista valituksensa heitä kohtaan. Eräs tällainen instituutio, euthyna, piti virkamiehiä otteessaan ja pakotti heidät antamaan kansalaiskokouksen edessä selvityksen kaikesta, mitä he olivat kuluvan vuoden aikana tehneet.

Avoin hallinto nähdään laajalti nykyisen demokraattisen käytännön keskeisenä tunnusmerkkinä, ja se liitetään usein tiedonsaantivapauteen. Skandinaaviset maat ottivat mahdollisesti ensimmäisenä käyttöön tiedonsaantivapauden lainsäädäntö, modernin lainsäädännön alkuperän juontaessa juurensa 1700-luvulle, ja Suomessa avoimuuden omaksumisen jatkuessa itsenäistymisen vuonna 1917 jälkeen, hyväksymällä laki virallisten asiakirjojain julkisuudesta vuonna 1951. Kyseinen laki puolestaan korvattiin se julkisuuslalla vuonna 1999.

## Organisaatiot
Open Government Partnership (OGP) on vuonna 2011 perustettu organisaatio, jonka tavoite on edistää hallinnon avoimuutta. Vuoteen 2022 mennessä, OGP:lla on 77 osallistujamaata, joiden hallitukset ja muu hallinto, yhdessä kansalaisten kanssa, työskentelevät kehittääkseen ja toteuttaakseen avoimia hallintouudistuksia. Suomi on organisaation jäsen.

## Katso myös
* Avoin tieto
* Avoin sisältö

## Lähteet

## Aiheesta muualla
* Avoinhallinto.fi
Epifani I

**Epifani I** (, siviilinimeltään **Serhi Petrovytš Dumenko**, , s. 3. helmikuuta 1979, Vovkove, Ukrainan SNT) on ukrainalainen pappi, joka on vuodesta 2019 lähtien toiminut Ukrainan ortodoksisen kirkon metropoliittana.

## Varhainen elämä
Dumenko syntyi Vovkoven kylässä Odessan alueella Ukrainassa, vuonna 1979.

Vuonna 1999 Dumenko aloitti teologian opintonsa Kiovan ortodoksisen teologian akatemian pappisseminaarissa. Hän valmistui vuonna 2003. Vuosina 2006–2007 hän jatkoi opintojaan Kreikassa ja opiskeli filosofiaa Ateenan kansallisessa yliopistossa. Epifani osaa ukrainan lisäksi myös sujuvaa kreikkaa.

## Ura pappina
Vuonna 2007 Dumenko vihittiin virallisesti papiksi ja hän otti nimen Epifani, 300-luvulla eläneen kirkkoisä Epifanioksen mukaan.

Vuonna 2008 hänet nimitettiin patriarkka Filaretin (1929–2026) sihteeriksi ja kaksi vuotta tämän jälkeen Kiovan ortodoksisen teologian akatemian rehtoriksi. Hän on myös palvellut Filaretin vikaarina, eli käytännössä kirkon toiseksi ylimpänä johtajana.

## Kiovan ja koko Ukrainan metropoliittana
Kun Ukrainan ortodoksinen kirkko perustettiin vuonna 2018 lukuisten pienempien kirkkojen yhdistymisprosessin jälkeen, Epifani valittiin uuden autokefalisen kirkkokunnan ensimmäiseksi metropoliitaksi 15 joulukuuta 2018. Hän aloitti virallisesti tehtävässään syntymäpäivänään, 3. helmikuuta, 2019.

Metropoliittana Epifanin virallinen titteli on ”teidän autuutenne, Epifani I, Kiovan ja koko Ukrainan metropoliitta”.

### Mielipiteitä
Helmikuussa 2022 Epifani tuomitsi Venäjän hyökkäyksen Ukrainaan ja sanoi, että ”Ukraina ja muu maailma eivät unohda vihollisen tekemiä sotarikoksia” ja puhui toisista Nürnbergin oikeudenkäynnistä. Maaliskuussa 2022 Epifani kertoi olleensa Kremlin tappolistalla.

Epifani on sanonut Onufria, Ukrainan Moskovan patriarkaatin alainen ortodoksista kirkon metropoliittaa, Putinin agentiksi.

Seksuaali- ja sukupuolivähemmistöjen oikeuksia Ukrainassa Epifani on kommentoinut varovaisen positiivisesti: hänen mukaansa on syytä pyrkiä muuttamaan ukrainalaisen yhteiskunnan asenteita ennemmin kuin ottaa suoraa kantaa asiaan.

## Kunnianosoituksia
Epifani on kansallisen Drahamanovin pedagogisen yliopiston kunniatohtori vuodesta 2019 lähtien.

*  Ansioritarikunta, III luokka (Ukraina, 2008)
*  Ansioritarikunta, II luokka (Ukraina, 2015)
*  Armeijan avustamisen kunniamerkki (Ukraina, 2022)

## Galleria

Tiedosto:Coat of arms of Epiphanius metropolitan of Kyiv and all Ukraine.png|Epifanin metropoliittana käyttämä vaakuna
Tiedosto:Secretary Pompeo Meets with Primate of the Orthodox Church of Ukraine Metropolitan Epiphaniy (48947865572).jpg|Epifani tapaa Yhdysvaltain ulkoministeri Mike Pompeon vuonna 2019.
Tiedosto:Working visit of the President of Ukraine Petro Poroshenko to the Turkish Republic (2019-01-05) 71.jpg|Epifani (oikealla) Konstantinopolin patriarkka Bartolomeoksen kanssa.
Tiedosto:Unification council of Orthodox Church in Ukraine 127.jpg|Epifani ja Petro Porošenko 


## Lähteet
Lilija Podkopajeva

**Lilija Oleksandrivna Podkopajeva** (, s. 15. elokuuta 1978 Donetsk, Ukrainan SNT, Neuvostoliitto) on ukrainalainen kilpauransa päättänyt telinevoimistelija, olympiavoittaja, maailman- ja euroopanmestari.

## Elämä ja urheilu-ura

Ljudmila Turištševan valmentaman Podkopajevan voimistelijanuran huippuhetket ajoittuivat vuosille 1994–1996. Vuonna 1994 hän voitti Tukholman EM-kilpailuissa 1994 permannolla kultaa, puomilla hopeaa ja hypyssä sekä joukkuekilpailussa pronssia. Samana vuonna hän saavutti puomilla MM-hopeaa Brisbanessa. Vuonna 1995 Podkopajeva loisti Sabaen MM-kilpailuissa voittamalla ottelun ja hypyn maailmanmestaruudet sekä ottamalla hopeaa puomilla ja eritasonojapuilla. Vuonna 1996 Podkopajeva voitti alkuvuoden kylkiluumurtumastaan huolimatta peräti kahdeksan arvokisamitalia: Birminghamin EM-kilpailuissa hän voitti Euroopan mestaruuden ottelussa, permannolla ja eritasonojapuilla ja ylsi lisäksi pronssille hypyssä ja joukkuekilpailussa. Atlantan kesäolympialaisissa Podkopajeva voitti kultaa ottelussa ja permannolla, ja puomilla hän sijoittui Shannon Millerin jälkeen hopealle. Eritasonojapuilla ja joukkuekilpailussa hän oli viides. Atlantan olympiakisojen jälkeiset kaksi vuotta Podkopajeva kärsi loukkaantumisista jotka pakottivat hänet lopulta lopettamaan kilpavoimistelun vuonna 1998. Podkopajevaa on nähty julkisuudessa tämän jälkeenkin muun muassa televisio-ohjelman juontajana, YK:n hyvän tahdon lähettiläänä HIV/AIDSiin liittyen ja Ukrainan edustajana Eurovision tanssikilpailussa 2008. Vuonna 2008 Podkopajeva nimettiin voimistelun kansainväliseen hall of fameen.

## Lähteet
* 
* Lilia Podkopayeva (UKR) gymn-forum.net 
* Lilia Podkopayeva The International Gymnastics Hall of Fame 

### Viitteet

## Aiheesta muualla
* 
*
Tiirikkaraiskaaja

**Tiirakkaraiskaaja** on yksi 1980-luvun lopun Helsingin alueella tapahtunut rikossarja, jossa lukuisiin naisten asuntoihin oli tunkeutunut vieras mieshenkilö. Naiset olivat yleensä olleet vahvassa humalatilassa ja tämän takia poliisi ei aluksi suhtautunut tapauksiin vakavasti. Lisäksi tieto tekijän tuntomerkeistä olivat aluksi olemattomat. Tiirikkaraiskaajan nimi tuli siitä, kun tunkeutuja murtautui asuntoihin tiirikalla. Rikossarjan selvittämiseen järjestettiin kolmen vuoden laajamittaista seurantaa ja apuna käytettiin "houkutuslintuja".

Poliisi nappasi "tiirikkamiehen" eli Seppo Olavi Tervosen lopulta itse teossa. Tervosella oli ollut yli 20 uhria toukokuun 1986 ja tammikuun 1989 välisenä aikana ja hänet tuomittiin yhdeksäksi vuodeksi vankeuteen vuonna 1990.

Rikossarja esitettiin televisio-ohjelmassa ''Rikostarinoita Suomesta'' vuonna 2003. Ylen tuottaman poliisisarjan *[[Pohjoisen tähti]]* (2023) jaksossa 3 selvitettävä rikos perustuu tiirikkaraiskaajan tapaukseen. Kyseinen rikosvyyhti on ollut myös Matti-Yrjänä Joensuun romaanin *Harjunpää ja rakkauden nälkä* inspiraationa.

## Lähteet
* Rikostarinoita Suomesta: Tiirikkaraiskaaja

### Viitteet
Jevhen Malyšev

**Jevhen Valentynovytš Malyšev** (, 10. maaliskuuta 2002 Harkova, Ukraina – 1. maaliskuuta 2022 Harkova, Ukraina) oli ukrainalainen ampumahiihtäjä ja sotilas, joka kuoli Venäjän hyökkäyksen aikana Ukrainaan.

## Elämä
Vuosina 2018–2020 hän kuului Ukrainan nuorten ampumahiihtomaajoukkueeseen.

Malyšev lopetti ampumahiihtouransa vuonna 2020. Hän värväytyi Ukrainan asevoimiin.

Hän kuoli tiistaina 1. maaliskuuta 2022 Harkovan taistelussa puolustaessaan kotikaupunkiaan Venäjän hyökkäyksen aikana Ukrainaan.

## Lähteet
CBD-öljy

**CBD-öljy** on sekoitus kannabinoidipitoista uutetta ja kasviöljyä. Kasviöljy toimii vaikuttavien aineiden kuljetinaineena. Kannabidioli eli CBD ja muut kannabinoidit ovat rasvaliukoisia. CBD-öljyt valmistetaan yleensä kuituhampusta (Cannabis Sativa L.) ja valmistuksessa käytetään erilaisia uuttomenetelmiä ja niistä suosituimmat ovat hiilidioksidiuutto, alkoholiuutto ja butaaniuutto. CBD-öljyt myydään usein pipettipulloissa, jonka ansiosta tarkka annostelu onnistuu tippa kerrallaan. Kerta-annokset vaihtelevat tilanteesta riippuen 1-40 tipan välillä. Kun CBD-öljyä otetaan sisäisesti, se laitetaan yleensä kielen alle josta se imeytyy kehoon kielen alla olevien kapillaarien avulla.

Täyden spektrin CBD-öljyt sisältävät yli 500 terveyteen vaikuttavaa yhdistettä, jotka esiintyvät hampussa. Kannabinoidien, terpeenien ja flavonoidien yhteisvaikutusta kutsutaan englanniksi nimellä entourage effect. 

## Lähteet
Borneonmersawa

**Borneonmersawa** (*Anisoptera laevis*) on siipipuukasvien (Dipterocarpaceae) heimoon, mersawojen (*Anisoptera*) sukuun kuuluva kasvilaji. Se on suureksi kasvava ainavihanta puu, jolla on kuitenkin suhteellisesti pieni latvus.

Borneonmersawa on alankometsien latvuskerrosta muodostava puulaji. Se on laajalle levinnyt ja melko tavallinen sisämaan alankometsissä sekä vuorten rinteillä merenpinnan tasosta aina 900 metrin korkeuteen asti. Borneonmersawaa tavataan luonnossa Malesiassa ja Indonesiassa. Maankäytön muutosten ja puiden kasvualan kutistumisen myötä borneonmersawa on kuitenkin luokiteltu uhanalaiseksi lajiksi.

Borneonmersawaa hakataan luonnosta puutavaraksi, jota myydään kansainvälisesti mersawa-nimellä. Puuaines on vaaleankellertävää sekä melko kovaa ja kestävää. Puuaines sisältää runsaasti piidioksidia, joten sitä voi olla hankalaa sahata. Puutavaraa käytetään erilaiseen rakentamiseen, huonekaluihin sekä muihin vastaavanlaisiin kohteisiin.

## Lähteet
* Useful Tropical Plants: ''Anisoptera laevis'' 
### Viitteet

## Aiheesta muualla
* Global Biodiversity Information Facility (GBIF): ''Anisoptera laevis''
Hanhilampi

**Hanhilampi** tarkoittaa seuraavia:

* Hanhilampi, lampi Joutsassa
* Hanhilampi, lampi Jyväskylän Pudaspohjalla
* Hanhilampi, lampi Kangasniemellä
* Hanhilampi, lampi Karstulassa ja Kannonkoskella
* Hanhilampi, lampi Lemillä Pekin kylässä
* Hanhilampi, lampi Perhon Mökälässä
* Hanhilampi, lampi Pielavedellä
* Hanhilampi, lampi Rovaniemenllä lähellä Sonkan kylää
* Hanhilampi, lampi Saarijärven Hirvikankaalla
* Hanhilampi, lampi Saarijärvellä Kukon kyläsä
* Hanhilampi, lampi Utajärven Sanginkylässä
* Hanhilampi, lampi Uuraisissa
* Hanhilampi, lampi Vesannolla
* Hanhilampi, lampi Virroilla
* Hanhilampi, lampi Ylikiimingin Vuotossa
* Hanhilampi, lampi Ylitornion Ahvenjärvellä
* Hanhilampi, lampi Ylitornion Kivilompolossa
* Hanhilampi, lampi Ylitornion Törmäsjärvellä
* Hanhilampi, lampi Ähtärin Ähtärinrannassa
* Ala-Hanhilampi, lampi Perhon Mökälässä
* Vähä Hanhilampi, lampi Parkanon Korpikylällä.

## Katso myös
* Hanhilammi
Šepetivkan piiri

**Šepetivkan piiri** () on hallinnollinen piiri Ukrainan länsiosassa Hmelnytskyin alueella. Piiri on perustettu alkujaan vuonna 1923. Nykyinen piiri muodostettiin heinäkuussa 2020 yhdistämällä neljä aiempaa piiriä ja kolme aiemmin alueen alaisuudessa ollutta kaupunkia uudeksi laajemmaksi piiriksi. Šepetivkan piiri rajautuu etelässä Hmelnytskyin piiriin, lännessä Ternopilin alueen Kremenetsin piiriin, luoteessa Rivnen alueen Rivnen piiriin, sekä koillisessa ja idässä Žytomyrin alueeseen (Zvjahelin ja Žytomyrin piirit). Piirin hallinnollinen keskus on Šepetivka (40&nbsp;802 as., 2021).

Šepetivkan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Hmelnytskyin alueen piirien lukumäärän kolmeen. Šepetivkan piirin pinta-alaksi tuli 5&nbsp;352,2 neliökilometriä.

Ukrainan tilastokeskus arvioi Šepetivkan piirin väkiluvuksi 280&nbsp;403 (1.1.2021). Kaupunkilaisiksi luokiteltiin 59,4 prosenttia piirin asukkaista (166&nbsp;616 as.). Piirin suurimmat kaupungit ovat Šepetivka (40&nbsp;802 as., 2021), Netišyn (36&nbsp;661 as.) ja Slavuta (35&nbsp;068 as.). Muita piirin kaupunkeja ovat ainakin Izjaslav (16&nbsp;162 as.) ja Polonne (20&nbsp;471 as). 


Shepetivskyi-Raion.png|Šepetivkan piiri ennen heinäkuun 2020 alueuudistusta.
Шепетівка. двірець.JPG|Šepetivkan rautatieasemaa.
Iziaslav.jpg|Izjaslavin rautatieasema.

Khnpp 2013 - 1.jpg|Hmelnytskyin ydinvoimalan yksikköjä Netišynissä.
Polonne ann church 2.jpg|Pyhän Annan kirkko Polonnessa.
Славута. Костел святої Дороти.png|Pyhän Dorothyn kirkko Slavutassa.


## Lähteet

## Aiheesta muualla
Käsiräpylät

**Käsiräpylät**, *lättärit*, ovat uimareiden harjoitusapuvälineitä. Ne ovat muovisia levyjä jotka ovat usein rei'itettyjä. Uimarit käyttävät niitä harjoittaakseen käsien lihaksia. Ne voivat myös olla apuvälineitä tekniikan kehittämisessä. Apuväline tehostaa käsien liikkeitä uidessa. Uimaräpylöillä voi tehostaa jalkojen liikkeitä.

## Historia
Benjamin Franklin keksi käsiräpylät 1800-luvulla.

## Lähteet
Ojasta allikkoon

**Ojasta allikkoon** voi tarkoittaa seuraavia:

## Elokuvia
* *[[Ojasta allikkoon (vuoden 1924 elokuva)|Ojasta allikkoon]]* (*Leap Year*), James Cruzen ohjaama elokuva vuodelta 1921 (ensi-ilta v. 1924)
* *[[Ojasta allikkoon (vuoden 1932 elokuva)|Ojasta allikkoon]]* (*Towed in a Hole*), George Marshallin ohjaama elokuva vuodelta 1932
* *[[Ojasta allikkoon (vuoden 1938 elokuva)|Ojasta allikkoon]]* (*Der Optimist*), E. W. Emon ohjaama elokuva vuodelta 1938
* *[[Ojasta allikkoon (vuoden 1953 elokuva)|Ojasta allikkoon]]* (*Here Come the Girls*), Claude Binyonin ohjaama elokuva vuodelta 1953
* *[[Ojasta allikkoon (vuoden 1987 elokuva)|Ojasta allikkoon]]* (*Hiding Out*), Bob Giraldin ohjaama elokuva vuodelta 1987
* *[[Ojasta allikkoon (vuoden 1991 elokuva)|Ojasta allikkoon]]* (*Delirious*), Tom Mankiewiczin ohjaama elokuva vuodelta 1991
* *[[Johan Falk: Ojasta allikkoon]]* (*Johan Falk: Ur askan i elden*), Richard Holmin ohjaama *[[Johan Falk (elokuvasarja)|Johan Falk]]* -elokuva vuodelta 2015

## Muita merkityksiä
* *Ojasta allikkoon*, Arvi Ravin kirjoittama näytelmä vuodelta 1938
Joutsenlampi (täsmennyssivu)

**Joutsenlampi** tai **Joutsenlammi** voi tarkoittaa seuraavia:

* Joutsenlampi, Pjotr Tšaikovskin säveltämä baletti
* Paikannimenä:
** Joutsenlammi, lampi Hausjärvellä lähellä Puujaan kylää
** Joutsenlampi, lampi Heinolassa lähellä Koskenmyllyn kylää
** Joutsenlampi, keinotekoinen lampi Hämeenlinnassa Aulangon puistometsässä
** Joutsenlampi, lampi Ikaalisten Juhtimäellä
** Joutsenlammi, järvi Jämsässä
** Joutsenlampi, *Jouhtenlampi*, lampi Kivijärven Risuperällä
** Joutsenlampi, lampi Mäntyharjun Voikoskella
** Joutsenlammi, lampi Parkanolla Laholuoman kylässä
** Joutsenlampi, lampi Perhossa
** Joutsenlampi, lampi Pielavedellä
** Joutsenlampi, lampi Pihtiputaalla lähellä Seläntausta
** Joutsenlampi, järvi Posiolla
** Joutsenlampi eli Jouhteninen, lampi Viitasaarella lähellä Keitelepohjaa.
Padmini

**Padmini Ramachandran** (, ; 12. kesäkuuta 1932 Trivandrum, Travancore – 24. syyskuuta 2006 Chennai, Tamil Nadu, Intia) oli intialainen näyttelijä ja koulutettu bharatanatyam-tanssija, joka näytteli noin 250 intialaisessa elokuvassa. Hän näytteli tamilin-, hindin-, malajalamin-, telugun- ja venäjänkielisissä elokuvissa. Padmini tunnettiin vanhemman sisarensa Lalithan ja nuoremman sisarensa Raginin kanssa nimellä ”Travancoren siskokset”.

Padminin voittamiin palkintoihin kuuluivat parhaan naissivuosan Filmfare Awards -palkinto elokuvasta *[[Kaajal]]* vuonna 1966 ja Filmfare Awards South -elämäntyöpalkinto vuonna 1990.

## Yksityiselämä
Padmini meni naimisiin Yhdysvalloissa asuneen lääkärin Ramachandranin kanssa vuonna 1961. He saivat yhden pojan, Premanandin. Padmini perusti tanssikoulun asuessaan Yhdysvalloissa. Hän jäi leskeksi vuonna 1981.

## Valikoitu filmografia
* *[[Ezhai Padum Padu]]* (1950)
* *[[Edhir Paradhathu]]* (1954)
* *[[Sampoorna Ramayanam (vuoden 1958 elokuva)|Sampoorna Ramayanam]]* (1958)
* *[[Veerapandiya Kattabomman (elokuva)|Veerapandiya Kattabomman]]* (1959)
* *[[Jis Desh Mein Ganga Behti Hai]]* (1960)
* *[[Kaajal]]* (1965)
* *[[Thillana Mohanambal]]* (1968)
* *[[Kumara Sambhavam]]* (1969)
* *[[Mera Naam Joker]]* (1970)
* *[[Nokkethadhoorathu Kannum Nattu]]* (1984)

## Palkinnot
* 1958: Kalaimamani -palkinto Madrasin osavaltiolta
* 1966: Parhaan naissivuosan Filmfare Awards -palkinto – *[[Kaajal]]*
* 1968: Parhaan naisnäyttelijän Tamil Nadu State Film Awards -palkinto – *[[Thillana Mohanambal]]*
* 1990: Filmfare Awards South -elämäntyöpalkinto

## Lähteet

## Aiheesta muualla
* 
*
Kamjanets-Podilskyin piiri

**Kamjanets-Podilskyin piiri** () on hallinnollinen piiri Ukrainan länsiosassa Hmelnytskyin alueella. Piiri on perustettu alkujaan vuonna 1923. Piiriä laajennettiin merkittävästi heinäkuussa 2020. Kamjanets-Podilskyin piiri rajautuu pohjoisessa Hmelnytskyin piiriin, idässä Vinnytsjan alueen Mohyliv-Podilskyin piiriin, etelässä Tšernivtsin alueeseen ja lännessä Ternopilin alueen Tšortkivin piiriin. Piirin hallinnollinen keskus on Kamjanets-Podilskyi (97&nbsp;908 as., 2021).

Kamjanets-Podilskyin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Hmelnytskyin alueen piirien lukumäärän kolmeen. Aiempaa laajemman, useasta aiemmasta piiristä yhdistämällä muodostetun uuden Kamjanets-Podilskyin piirin pinta-alaksi tuli 4&nbsp;524,5 neliökilometriä.

Ukrainan tilastokeskus arvioi Kamjanets-Podilskyin piirin väkiluvuksi 284&nbsp;010 (1.1.2021). Kaupunkilaisiksi luokiteltiin 45,9 prosenttia piirin asukkaista (130&nbsp;360 as.). 


KamyanetsPodilskyi-Raion.png|Kamjanets-Podilskyin piiri ennen heinäkuun 2020 alueuudistusta.
Kam-Pod Castle aero.jpg|Linnoitus Kamjanets-Podilskyissä.
Train station in Kamianets-Podilskyi.JPG|Kamjanets-Podilskyin rautatieasema.
Dunaivtsi Center.jpg|Dunajivitsin keskustaa.
Биг-бен Чемерівці.jpg|Kauppakeskus Tšemerivtsissä.
Kostel in Novaya Ushitsa.jpg|Kirkko Novaja Ušytsjan taajamassa.


## Lähteet

## Aiheesta muualla
2,5-lutidiini

**2,5-lutidiini** (C7H9N) eli **2,5-dimetyylipyridiini** on pyridiinijohdannaisiin kuuluva aromaattinen orgaaninen yhdiste. Yhdistettä voidaan käyttää orgaanisen kemian synteeseissä. 

## Ominaisuudet, valmistus ja käyttö
Huoneenlämpötilassa 2,5-lutidiini on väritöntä tai kellertävää nestettä. Yhdiste liukenee veteen ja liukenee myös etanoliin. asetoniin ja dietyylieetteriin. Aine on heikko emäs ja sen pKa-arvo on 6,4.

2,5-lutidiinia esiintyy kivihiilitervassa, josta sitä eristetään tislaamalla.

2,5-lutidiinia käytetään muiden orgaanisten yhdisteiden kuten isokinkomeronihapon valmistamiseen.

## Lähteet

## Aiheesta muualla
*PubChem: 2,5-Dimethylpyridine 
*ChemBlink: 2,5-Dimethylpyridine
Andreas Fernholm

**Andreas Fernholm** (7. toukokuuta 1840 Sör-Hörende, Västerfärnebo, Västmanland, Ruotsi – 9. toukokuuta 1892) oli ruotsalainen luterilainen pappi, myöhemmin baptistipastori, Ruotsin lähetysliiton opettaja ja virsirunoilija.

Fernholm kasvoi torpparin poikana, mutta pääsi opiskelemaan Västeråsiin. Ylioppilas hänestä tuli Uppsalassa 1863 ja hän opiskeli teologiaa sekä vihittiin papiksi 1866.

Hoidettuaan muutamaa papinvirkaa hänet kutsuttiin 1870 johtamaan Värmlands Ansgariiföreningen -yhdistyksen ylläpitämää lähetyskoulua, joka avattiin 1871 Kristinehamnissa. Hän otti virkavapaata papinvirasta ja samalla hänellä oli tarkoitus tukea Värmlannissa, Närkessä ja Västmanlandissa luterilaisesta kirkosta erillään olevia uusevankelisia "ehtoollisyhdistyksiä" viettäen niissä yksityisiä ehtoollisenviettoja. 1872 hän erosi papinvirasta ja otti vastaan kasteen baptistiyhdyskunnassa, jonka kastenäkemyksen hän oli omaksunut. Hän toimi jonkin aikaa merimieslähetyksessä Göteborgissa ja sen jälkeen baptistipastorina Jönköpingissä ja Kristinehamnissa. 

Kysymys sovituksesta, sovitusoppi, vieraannutti hänet baptismista ja hän erosi liikkeestä 1880. Hänen näkemyksensä lähestyivät Paul Peter Waldenströmin sovitusoppia. Waldenströmin toiminta oli johtanut Ruotsin lähetysliiton (Svenska Missionsförbundetin) perustamiseen 1878. Fernholm toimi Lähetysliiton Kristinehamnin lähetyskoulun johtajana kunnes 1886 muutti Tukholmaan, toimi siellä toimittajana ja Kungsholmenin Lähetysseurakunnan johtajana.

Fernholm on kirjoittanut joitakin hengellisiä lauluja ja virsiä. Yksi niistä alkuaan pyhäkouluja varten kirjoitettu laulu "Det är saligt på Jesus få tro" vuodelta 1877 on Ruotsin kirkon vuoden 1986 virsikirjan ekumeenisessa osassa, virsi 263. Suomenkielisessä virsikirjassa sen käännös "Mikä riemu, kun uskoa saan" on Anna-Mari Kaskisen 1997 tekemä.

## Lähteet
Shopping Mall Religion

__NOTOC__
**Shopping Mall Religion** on Smakin kolmas studioalbumi, joka julkaistiin 31. elokuuta 2009.
## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Kalle Lindroth - laulu
* Henri Salonen - kitara
* Lucas Leppänen - basso
* Markku Saarinen - rummut

## Lähteet
The Land of New Hope

**The Land of New Hope** on Avalonin esikoisalbumi, joka julkaistiin 21. toukokuuta 2013.
## Kappaleet
# 
# 
# 
# 
# 
# 
# 
# 
# 
# 

## Arvostelut
* Imperiumi: 8/10
* Kaaoszine: 7+/10

## Lähteet

## Aiheesta muualla
* 
*
Angels of the Apocalypse

**Angels of the Apocalypse** on Avalonin toinen studioalbumi, joka julkaistiin 19. toukokuuta 2014.
## Kappaleet
# 
# 
# 
# 
# 
# 	
# 	
# 	
# 	
# 
# 

## Arvostelut
* Imperiumi: 6+/10
* Kaaoszine: 7/10
* Soundi: 

## Lähteet

## Aiheesta muualla
* 
*
Return to Eden (albumi)

**Return to Eden** on Avalonin kolmas studioalbumi, joka julkaistiin 14. kesäkuuta 2019.
## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Timo Tolkki – kitara
* Andrea Buratto – bassokitara
* Antonio Agate – kosketinsoittimet
* Giulio Capone – rummut, kosketinsoittimet
* Aldo Lonobile – Kitara

## Arvostelut
* Soundi: 

## Lähteet

## Aiheesta muualla
* 
*
Youth

**Youth** on vuonna 2015 ensi-iltansa saanut kansainvälisesti tuotettu draamakomediaelokuva, jonka on ohjannut ja käsikirjoittanut Paolo Sorrentino. Se on Sorrentinon toinen englanninkielinen elokuva, ja sen pääosia esittävät Michael Caine ja Harvey Keitel.

*Youth* sai maailmanensi-iltansa Cannesin elokuvajuhlilla 2015, jossa se kilpaili Kultaisesta palmusta. David Lang oli elokuvasta ehdolla parhaan laulun Oscar- ja Golden Globe -palkintoihin sekä Jane Fonda parhaan naissivuosan Golden Globe -palkintoon.

## Näyttelijät

## Lähteet

## Aiheesta muualla
* Virallinen sivusto 
* 
*
Riina Kerola

**Riina Kerola** (s. 22. marraskuuta 1995 Tampere) on suomalainen pesäpalloilija. 

Kerola edustaa Superpesiksessä pelaavaa kasvattajaseuraansa Lapuan Virkiää. Hän on edustanut Superpesiksessä myös Seinäjoen Maila-Jusseja. Lapuan Virkiässä pelatessaan Kerola on saavuttanut kaksi SM-kultaa kaudella 2014 ja kaudella 2015. Kerola on pelannut urallaan kauden 2021 loppuun mennessä 165 Superpesiksen runkosarjan ottelua. Näissä hän on lyönyt neljä kunnaria ja 121 tavallista juoksua, tuonut 33 juoksua ja kerännyt 366 kärkilyöntipistettä. Kerola on pelannut urallaan 42 Superpesiksen ylempää pudotuspeliottelua. Näissä hän on lyönyt yhden kunnarin ja 19 tavallista juoksua, tuonut neljä juoksua ja kerännyt 59 kärkilyöntipistettä.

## Lähteet
Teatralnan metroasema

**Teatralna** () on yksi Kiovan metron asemista. Se avattiin 6. marraskuuta 1987.

## Galleria

Kuva:Entrance to Kyev Metro station (8600787639).jpg
Kuva:Teatralna metro station Kiev 2010 04.jpg


## Lähteet

## Aiheesta muualla
Central Intelligence

**Central Intelligence** on vuonna 2016 julkaistu yhdysvaltalainen toimintakomediaelokuva. Sen on ohjannut Rawson Marshall Thurber ja pääosissa esiintyy Dwayne "The Rock" Johnson ja Kevin Hart.

## Juoni
Entinen nörtti ja nykyisin tappavan tehokas CIA-agentti turvautuu kirjanpitäjänä työskentelevän entisen kouluystävänsä apuun estääkseen Yhdysvaltain vakoojasatelliittiverkon hakkeroinnin.

## Aiheesta muualla
*
Suzanne Ciani

**Suzanne Ciani** (s. 1946) on yhdysvaltalainen elektronisen musiikin tuottaja ja säveltäjä. Hänet tunnetaan erityisesti Buchla-syntetisaattorin käytöstä sekä elokuvien ääniraitojen ja mainosmusiikin säveltämisestä.

Ciani valmistui Wellesley Collegesta ja hänellä on musiikin sävellyksen maisterin tutkinto Kalifornian yliopistosta.

## Lähteet

## Aiheesta muualla
Alice Kober

**Alice Elizabeth Kober** (23. joulukuuta 1906 New York – 16. toukokuuta 1950 New York) oli yhdysvaltalainen klassisten kielten tutkija, joka parhaiten tunnetaan mykeneläiseen kulttuuriin liittyneen lineaari-B-kirjoituksen selvittämiseen johtaneista laajoista tutkimuksistaan.

## Perhetausta ja koulutus

Kober syntyi Yorkvillessä Manhattanilla. Hänen perheensä oli muuttanut Yhdysvaltoihin Unkarista. Hän opiskeli Hunter College High Schoolissa ja sai kesällä 1924 stipendin sijoituttuaan kolmanneksi New Yorkin kaupungin järjestämässä kilpailussa. Sadan dollarin vuotuinen stipendi mahdollisti hänen opiskelunsa Hunter Collegessa. Hänen pääaineensa oli latina ja hänet valittiin Phi Beta Kappa -opiskelijajärjestön jäseneksi. Hän valmistui maisteriksi Columbia Universitystä 1929 ja filosofian tohtoriksi 1932.

## Työura Brooklyn Collegessa

Tohtorintutkintoa suorittaessaan Kober opetti Hunter Collegen eri osastoilla. Vuonna 1930 hänet nimitettiin tutkimusassistentiksi (assistant professor) Brooklyn Collegeen, missä hän teki elämäntyönsä.

Kober osasi lukuisia kieliä kuten heettiä, vanhaa irlantia, akkadin kieltä, tokaarilaisia kieliä, sumeria, vanhaa persiaa, baskia ja kiinaa. Hän opiskeli myös ainakin sanskriittia sekä arkeologiaa, mihin hän perehtyi kenttätöissä New Mexicossa.

Vuodesta 1944 alkaen Kober esitteli artikkelisarjassa yksityiskohtaisen analyysinsa käytössään olleissa Lineaari B -aineistoissa esiintyvien tiettyjen merkkien erityispiirteistä. Hänen selityksensä havainnoistaan poikkesivat tuolloisesta tutkimuksen valtavirrasta.  

Kober ei koskaan avioitunut eikä tiettävästi seurustellutkaan, vaan asui leskiäitinsä kanssa. Hän oli ketjupolttaja ja kuoli todennäköisesti syöpään 43-vuotiaana vuonna 1950.

## Lähteet

* 
* 
* 
* 

### Viitteet
Emund Gripenhielm

**Emund (Edmund) Gripenhielm** (24. maaliskuuta 1622 Skövde, Ruotsi – 15. joulukuuta 1675 Tukholma) oli ruotsalainen vapaaherra, virkamies ja runoilija.

Gripenhielm käytti nuorena äitinsä tyttönimeä Figrelius. Hän aloitti opintonsa Uppsalan yliopistossa 1640. Vuosina 1645–1650 hän teki yhdessä oppilaansa, myöhemmin valtaneuvos Gustav Karlsson Banerin kanssa opintomatkan Hollantiin, Saksaan, Ranskaan ja Italiaan. Matkan jälkeen hänet nimitettiin 1650 Uppsalan yliopiston historian professoriksi. Hänen merkittävimpiin oppilaisiinsa kuului Erik Lindschöld.

Hänet nimitettiin kuningas Kaarle X Kustaan sihteeriksi, ja hän sai hoitaakseen ulkomaan asioita. Siten hän oli sihteerinä Tanskan kanssa käydyissä rauhanneuvotteluissa 1659. Hän toimi myös Kaarle XI:n kotiopettajana vuodesta 1660. Tähän tehtävään hänet nimitettiin ennen muuta oppineisuutensa ja pedagogisten taitojensa takia. Samalla hän loi itselleen uraa hovin kansliassa ja hänet ylennettiin hovineuvostoon. Kun Kaarle XI kruunattiin kuninkaaksi, nimitti tämä Gripenhielmin valta- ja kanslianeuvokseksi sekä vapaaherraksi. 

Gripenhielm oli perehtynyt myös roomalaiseen numismatiikkaan ja hänellä oli laaja rahakokoelma ja kirjasto. Hän oli myös Kuninkaallisen kirjaston tarkastaja. On todennäköistä, että hänen toimestaan annettiin asetus, jonka mukaan Kuninkaalliseen kirjastoon piti toimittaa yksi kappale jokaisesta valtakunnassa painetusta kirjasta. Gripenhielm on saanut tunnustusta latinankielisenä runoilijana. Hänen tuotantonsa on pääosin onnittelu- ja hautajaisrunoja. Laajimmassa runossaan "Ecloga sacra" hän kuvaa kuinka antiikin jumalten tuli väistyä Jeesuksen syntyessä ja tehdä tilaa kristilliselle Jumalan Pojalle. 

Gripenhielm on myös virsirunoilija. 1670-luvulta alkaen Ruotsissa alkoi vaikuttaa tietoinen pyrkimys siihen, että virsien kirjoittajat olisivat humanistisesti sivistyneitä maallikoita eikä vain pappeja jotka kirjoittivat tai käänsivät virsiä jumalanpalveluselämän tarpeisiin. Tällaisia virsirunoilijoita ovat muun muassa Samuel Columbus, Erik Lindschöld ja Lasse Johansson (Lucidor) Gripenhielmin ohella. 

Gripenhielmin tuomiosunnuntain virsi "En gång dö och sedan domen" julkaistiin vuoden 1694 virsikirjassa. Virsi on Ruotsin kirkon virsikirjassa virsi 635. Sen tekstin on muokannut ja lyhentänyt vuoden 1818 virsikirjaan Johan Olov Wallin. Ruotsin kirkon suomenkielisessä virsikirjassa sen käännös "Kuoltuamme täältä kerran" on Anna-Mari Kaskisen käännös vuodelta 1999. Se pohjautuu Wallinin tekemään muokkaukseen ja on siten erilainen kuin Suomen evankelis-luterilaisen kirkon virsikirjan virsi 156 "Hautaan kaikki kaatuu kerran", joka on Henrik Renqvistin 1830 tekemä käännös, ja jota on uudistettu 1880 ja 1984.

## Lähteet
Necar Zadegan

**Necar Zadegan** ( s. 20. kesäkuuta 1982 Heidelberg, Saksa) on saksalaissyntyinen, iranilaiset sukujuuret omaava yhdysvaltalainen näyttelijä ja malli. Hän on valmistunut Kalifornian Santa Barbaran yliopistosta pääaineenaan kirjallisuus.
Hän on esiintynyt sekä televisiossa että näyttämöllä. Näyttämöllä hänen debyyttinsä tapahtui vuonna 2011 Pulizer-ehdokkuuden saaneessa näytelmässä *Bengal Tiger at the Baghdad Zoo*. Televisiossa hän on esiintynyt muiden muassa sarjoissa *24* ja *NCIS: New Orleans*

## Lähteet
Rakkaus ylivoimainen

**Rakkaus Ylivoimainen** on rap-artisti Stepan viides studioalbumi, joka julkaistiin 10. syyskuuta 2021 PME Recordsin kautta.

## Kappaleet
#
#
# 
#
#
#
#
#
#
# ft. Solonen
#
# 
#

## Arvostelut
* Soundi: 

## Lähteet
Varjojen piiri

**Varjojen piiri** on rap-artisti Edorfin 9. syyskuuta 2016 julkaistu toinen studioalbumi.
## Kappaleet
# 
# 
# 
# 
# 
# 

## Arvostelut
* Rumba: 10/10
* Soundi: 

## Lähteet
Arabian peruskoulu

**Arabian peruskoulu** on suomenkielinen luokka-asteiden 1–9 yhtenäiskoulu, joka toimii Helsingin Toukolan kaupunginosan Arabianrannan asuinalueella. Kouluopetuksessa painotetaan muotoilua, ja koulu on Designmuseon kummikoulu. Vuonna 2020 koulua kävi yhteensä 825 perusopetuksen oppilasta. Koulun rehtori on Mari Suokas-Laaksonen.

Koulu on rakennettu vaiheittain aiemman Arabian korttelitalon (1979) pohjalta. Rakennus peruskorjattiin kouluksi ja sai liikuntasalisiiven vuonna 2003. Alakouluna toiminutta koulukiinteistöä laajennettiin vuonna 2009 valmistuneella lisärakennuksella. Laajennuksen myötä seurauksena koulu muutettiin yhtenäiskouluksi. Laajennusosassa toimii koulutilojen ohella päiväkoti, nuorisotalo ja leikkipuisto. Nykyään koulurakennuksiin kuuluu päärakennuksen ohella kaksi parakkia. Päärakennuksessa on kaksi kerrosta, auditorio, liikuntasali ja saunatilat. 

Koulun kielitarjontaan kuuluvat englannin, ruotsin, saksan, ranskan ja espanjan kielet. Koulun vieressä on tekonurmesta tehty jalkapallokenttä.

## Lähteet

## Aiheesta muualla
*Arabian peruskoulu (hel.fi)
Guineanhirssi

**Guineanhirssi** eli **guineanheinä** (*Megathyrsus maximus*) on laajalle levinnyt tropiikin heinälaji, jota käytetään rehukasvina. Se on aiemmin ennen 2000-luvun alkua luokiteltu hirsseihin. Guineanhirssi on yleensä enintään kaksi metriä korkeaksi kasvava, yksi- tai monivuotinen kasvi. Se kasvaa alun perin Afrikassa ja Arabiassa, lisäksi laji on levinnyt muun muassa Amerikassa, Etelä-Aasiassa ja Australiassa.

## Lähteet
Smallanthus sonchifolius

**Smallanthus sonchifolius** (*sonchifolius* = valvatinlehtinen) on eteläamerikkalainen asterikasvilaji, jota viljellään juureksena. Se tunnetaan usein nimellä *yacón* eikä lajille ole toistaiseksi annettu suomenkielistä nimeä. Smallanthus sonchifolius on kookas monivuotinen ruoho, joka kasvaa 1–2 metriä korkeaksi. Sen lehdet ovat leveän kolmiomaisia ja epäsäännöllisen hammaslaitaisia. Mykeröt ovat pieniä ja keltakukkaisia. Smallanthus sonchifolius kasvaa alkuperäisenä Andeilla Kolumbiassa, Ecuadorissa, Perussa ja Boliviassa. Laji on arvostettu viljelykasvi kotiseudullaan. Se muodostaa maan alle hieman perunan muotoisia tärkkelyspitoisia varastomukuloita. Kuten myös maa-artisokalla, mukuloiden polysakkaridit ovat varastoituneet inuliinina.

## Lähteet

## Aiheesta muualla
Mikael Huhtamäki

**Mikael Huhtamäki** (s. 30. lokakuuta 1971 Vantaa) on helsinkiläinen tietokirjailija. Häneltä on julkaistu Suomen kansainvälistä rockkonserttihistoriaa käsittelevät tietokirjat Live in Finland ja Scream for me Finland!.

## Kirjat
* 
* 

## Lähteet
Kielolaukka

**Kielolaukka** (*Allium tricoccum*) on Pohjois-Amerikassa kasvava monivuotinen sipulikasvi. Se kasvaa 15–30 senttimetriä korkeaksi. Keväällä sipulista kasvaa kaksi vaaleanvihreää kielonlehtiä muistuttavaa lehteä. Kielolaukka on pohjoisamerikkalainen vastinlaji Euroopan karhunlaukalle (*Allium ursinum*). Se on myös syötävä ja sitä käytetään paikallisesti villivihanneksena. Kielolaukka esiintyy Yhdysvaltojen itäosassa ja Kanadan Ontariossa ja Québecissa. Se on metsäkasvi, joka viihtyy myös varjossa ja muodostaa laajoja kasvustoja.

## Lähteet

## Aiheesta muualla
* Suomen Lajitietokeskus: Kielolaukka – ''Allium tricoccum''
Virginie Hériot

**Virginie Hériot** (1890–1932) oli ranskalainen kilpapurjehtija.

Hän voitti kultamitalin Amsterdamin olympialaisissa vuonna 1928 8-metristen 8mR-veneiden luokassa.

Virginie Hériot tutustui purjehdukseen alkujaan perhetuttujen veneillä. Hän meni naimisiin, sai lapsen, koki avioeroja ja vakavan sairauden, ja vuodesta 1912 alkaen hän omistautui kilpapurjehdukselleen. Hän vaihtoi veneitä yhä nopeampiin, voitti olympiakultaa ja kansainvälisiä kilpailuja kuten  "Coupe d'Italie" (1928) ja "Coupe du Roi d'Espagne" (1929).

## Lähteet
Kunnes mä tapasin sut

**Kunnes mä tapasin sut** (tyyliteltynä **Kunnes Mä Tapasin Sut**) on Pesson ensimmäinen sooloalbumi. Se julkaistiin 23. marraskuuta 2018.

## Kappaleet

# 
# 
# 
# 
# 
# 
# 
# 
# 
# 
# 
# 

## Arvostelut

* Rumba: ”Yksi vuoden parhaimmista levyistä on tässä”
* Soundi: 

## Lähteet
Old Billy

**Old Billy** oli englantilainen työhevonen, joka väitteen mukaan eli 62-vuotiaaksi. Billy on tiettävästi maailman vanhimmaksi elänyt hevonen. Billy kuoli vuonna 1822 Britanniassa lähellä Manchesteria.

## Lähteet
Erja Tielinen

**Erja Tielinen** (s. 30. joulukuuta 1956 Västerås) on suomalainen kuvanveistäjä. Kuvanveiston ja näyttelytoiminnan lisäksi hän on suunnitellut monia mitaleja ja juhlarahoja.

Tielinen on opiskellut kuvanveistoa Suomen taideakatemian koulussa vuosina 1977–1981. Tämän lisäksi hän on opiskellut taidehistoriaa Helsingin yliopistossa.

Tielisen tekniikkana on pronssin ja valujen ohella ollut teräsrungon päälle kipsistä ja tekstiilistä muovaillut karheat veistokset, jotka on viimeistelty sellakalla ja liitujauholla.

Tieliselle myönnettiin taiteilijaeläke vuonna 2021. Hänen teoksiaan on mm Amos Andersonin ja Tampereen taidemuseon kokoelmissa. Hän on toiminut Suomen Mitalitaiteen Killan hallituksen jäsenenä ja varapuheenjohtajana 1980-luvulla. Hänen tyttärensä Kira Leskinen on myös taiteilija.

### Mitaleja ja juhlarahoja
*2021 Oppivelvollisuuslaki 100 vuotta -juhlaraha
*2020 Lasten oikeudet ja lastensuojelutyö Suomessa – Mannerheimin Lastensuojeluliitto 100 vuotta -juhlaraha
*2018 Zacharias Topelius 200 vuotta -juhlaraha
*2012 Helene Schjerfbeck -erikoiseuro
*2007 Suomen Mitalitaiteen Killan vuosimitali ‘Elämän värit’
*2004 Presidentti Tarja Halonen -mitali, Paasikivi-seura
*2004 Tove Jansson ja muumit hopeamitalisarja, Rahapaja Moneta
*2000 Aleksis Kiven ja suomalaisen kirjallisuuden juhlaraha
*1996 Helene Schjerfbeck ja kuvataiteen juhlaraha
*1982 Jääkiekon MM -juhlaraha
*1981 Helsingin yliopistollisen keskussairaalan mitali, uudistettu 2001

## Lähteet

## Aiheesta muualla
*
*Erja Tielinen Finnassa
*Erja Tielinen Kuvataiteilijamatrikkelissa
*Erja Tielisen verkkosivut
Edwin Hatch

**Edwin Hatch** (4. syyskuuta 1835 Derby, Englanti - 10. marraskuuta 1889, Oxford) oli englantilainen teologi ja pappi.

Hatch opiskeli Pembroke Collegessa, Oxfordissa. Hän  työskenteli Kanadassa,Trinity Collegessa, Torontossa ja Québeckissä korkeakoulun rehtorina, palasi vuonna 1867 takaisin Englantiin ja tomi vararehtorina St. Mary Hallissa, Oxfordissa ja sen jälkeen vuodesta 1884 rehtorina Purleighissä, jossa hän luennoi kirkkohistoriasta.

Hän on julkaissut luentojaan kirkon historian alkuajoilta kuten *“On the Organization of Early Christian Churches”* (1881) ja *The Influence of Greek Ideas and Usages on the Christian Church* (1888). Muita hänen teoksiaan ovat mm. *The Growth of Church Institutions* (1887), *Essays in Biblical Greek* (1889) ja *A Concordance to the Septuagint.*

Hatch on kirjoittanut muutamia virsiä. Hänen tunnetuin virtensä "*Breathe on me, Breath of God*" on julkaistu vuonna 1878 pienessä yksityisessä runokokoelmassa *"Between Doutb and Prayer"* sekä hänen kuolemansa jälkeen ilmestyneessä kirjassa *"Towards Fields of Light"* (1890). Kokoelmassa virren otsikkona oli "*Spiritus Dei*" ja se on julkaistu useissa englanninkielisissä virsikirjoissa. Virsi on Ruotsin kirkon virsikirjassa virsi 368 "Tuulena luomisen, Herra, voit hengähtää". Sen suomenkieinen teksti on Anna-Maija Raittilan käännös Anders Frostensonin vuonna 1969 tekemästä käännösmuokkauksesta.

Seurakunta laulaa -kirjassa on samasta virrestä toinen suomennos, laulu 191 "Hengellä virvoita minut, oi Jumala" Joel Niinisen vuonna 2000 tekemänä käännöksenä.

## Lähteet
Fulenn

**Fulenn** () on ranskalaisen laulajan Alvanin ja lauluryhmä Ahezin kappale. He edustivat Ranskaa vuoden 2022 Eurovision laulukilpailussa Torinossa voitettuaan Ranskan *Eurovision France, c'est vous qui décidez !* -euroviisukarsinnan. Kappale oli toinen bretoniksi esitettävä kappale Euroviisuissa. Viimeksi kieltä on kuultu vuonna .

Kappale kilpaili Euroviisujen finaalissa, jossa se sai 17 pistettä ja saavutti sijan 23.

## Lähteet
Cho Group

**Cho Group** on tunisialainen *extra vergine* -oliiviöljy ja pesuainemerkki. Yritys perustettiin 1996.

## Historia
Cho viljelee oliiveja ympäri Tunisiaa. Sillä on oliivitarhoja Sekhirassa, Mahresissa, Gafsassa ja Sidi Bouzidissa. Poiminnan jälkeen ne viedään poistomyllyihin, jotka sijaitsevat Sfaxissa, Zarzisissa ja Gafsassa.

Oliiviöljyn lisäksi yhtiö tuottaa *Savon de Carthage* pyykinpesuaineita, jossa käytetään 60 prosenttia oliiviöljyä. Lisäksi muita kosmetiikkatuotteita ja saippuaa.

## Oliiviöljymerkit
*Terra Delyssa
*Terra di olio
*Châal
*Oliver et oliviers
*Olivia
*Origin846
*Ghazela

## Lähteet
Baladhuri

**ʾAḥmad ibn Yaḥyā ibn Jabir al-Balādhurī** (arab. أحمد بن يحيى بن جابر البلاذري) (k. n.. 892) oli vuosina 820–892 elänyt muslimihistorioitsija. Hän vaikutti abbasidikalifaatin pääkaupungissa Bagdadissa ja oleskeli myös kalifien hovissa. Baladhurin pääteos kertoo muslimivalloituksista Muhammedin ajoista alkaen.  

## Teokset
Baladhurin tärkein nykyaikaan säilynyt teos on muslimien valloitussodista kertova *Futūḥ al-buldān* ('Islamilaiset valtion alkuperä'). Se kertoo profeetta Muhammedin ajoista alkavista valloituksista lännessä Egyptiin, Pohjois-Afrikkaan ja Espanjaan ja idässä Irakiin, Iraniin ja Sindhiin. Teos perustuu sekä suulliseen perimätietoon että varhaisempiin elämäkertoihin ja sotatoimikuvauksiin. Teosta on myöhemmin lainattu paljon, ja se on käännetty englanniksi. Toinen säilynyt teos on *Ansāb al-ashrāf* ('Ylhäisten sukuperä') sisältää aristokratiaan kuuluneiden sukuselvityksiä Muhammedista umaijadeihin ja abbasidikalifeihin.

## Katso myös
* Islamilainen historiankirjoitus

## Lähteet
* 
* 

### Viitteet
Gomméville

**Gomméville** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Seinejoen varrella, noin 47 kilometriä Montbardin kaupungista pohjoiseen.

Kunnan keskustan liepeillä oleva Saint-Antoinen kirkko on rakennettu 1400- ja 1500-luvuilla. Kunnan keskusta oli 1500-luvulla linnoitettu, ja sen muurien ja vallien jäännöksiä on vielä paikoin havaittavissa. Seinen ylitse on rakennettu viisi holvinen holvisilta 1800-luvulla.


Tiedosto:Gomméville_FR21_église_IMG0150.jpg|Saint-Antoinen kirkko
Tiedosto:Gomméville_FR21_pont_IMG5769.jpg|Seinen ylittävä holvisilta


## Lähteet

## Aiheesta muualla
Kuninkuusravit 1939

**Kuninkuusravit 1939** järjestettiin Turussa Kupittaan raviradalla 25.–27. elokuuta 1939. Ne olivat 12. kuninkuusravit ja ensimmäiset Turussa pidetyt. Ravikuninkuuden voitti Toivo Pohjalan Lohdutus, jolle titteli oli toinen perättäinen.

Kuninkuuskilpailuun ilmoittautui vain neljä hevosta, joista Vihu jäi jalkavammaan vedoten pois, mutta osallistui viikonlopun muihin lähdöihin. Hevoset juoksivat kaikki matkat yksitellen ja kokonaikilpailun voitto ratkaistiin sijapisteillä. 

Vuoden 1939 jälkeen Kuninkuusraveihin tuli sotavuosien johdosta neljän vuoden tauko. Myöhemmin yhdeksän ravinkuninkuutta saavuttanut Kaarlo Partanen teki Turussa kuninkuusravidebyyttinsä Älyn ohjastana.

## Kuninkuuskilpailu
Perjantaina juostun 3 000 metrin paras oli Lohdutus, joka voitti Älyä 3,2 ja Eri-Aaronia peräti 12,9 sekuntia. Lauvantain maililla radan poikki kulki auto, jota väistääkseen Toivo Pohjalan piti lähes pysäyttää hevosensa. Lohdutus otti samalla muutaman laukka-askeleen jääden välikohtauksen johdosta lähes neljä sekuntia matkan voittaneesta Eri-Aaronista. Sunnuntain 2 000 metriä voitti Äly uudella SE-ajalla 2.59,2. Ori juoksi kilpailun jalka puudutettuna loukattuaan kavionsa lauantaina.

Kun sijoitukset eri matkoilla menivät ristiin päätyivät kaikki hevoset tasapisteisiin ja kuninkuuskilpailun voiton ratkaisi kokonaisaika. 3 000 metrin kilpailussa saavuttamansa etumatkan johdosta nopein oli Lohdutus, joka kruunattiin ravikuninkaaksi 1,3 sekunnin erolla ennen Älyä. *[[Helsingin Sanomat|Helsingin Sanomien]]* toimittaja Eino Soinio innostui vertaamaan Lohdutuksen suorituskykyä ME-juoksija Taisto Mäkeen.

### Osallistujat

### Tulokset
Kokonaiskilpailun palkinnot: 2 500 – 1 500 – 1 000 mk.

## Lähteet
Zolotšivin piiri

**Zolotšivin piiri** () on hallinnollinen piiri Ukrainan länsiosassa Lvivin alueella. Piiri on perustettu alkujaan vuonna 1940, ja sitä laajennettiin huomattavasti heinäkuussa 2020. Piirin hallinnollinen keskus on Zolotšiv (23&nbsp;986 as., 2021). 

Piiri rajoittuu lännessä Lvivin piiriin, pohjoisessa Tšervonohradin piiriin ja Volynian alueen Lutskin piiriin, koillisessa Rivnen alueen Dubnon piiriin sekä idässä Ternopilin alueeseen (Kremenetsin ja Ternopilin piirit).

Zolotšivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Lvivin alueen piirien lukumäärän seitsemään. Aiempaa laajemman Zolotšivin piirin pinta-alaksi tuli 2&nbsp;887,9 neliökilometriä. Aiemmin piiriin kuulunut Hlynjany siirtyi vuoden 2020 aluehallinnollisessa muutoksessa Lvivin piiriin.

Ukrainan tilastokeskus arvioi Zolotšivin piirin väkiluvuksi 160&nbsp;664 (1.1.2021). Piiri on väestöltään maaseutuvoittoinen, Kaupunkilaisiksi luokiteltiin 41,7 prosenttia piirin asukkaista (67&nbsp;048 as.), eli kolmen kaupungin (Brody, Busk ja Zolotšiv) ja neljän kaupunkityyppisen taajaman väestö. Piirin laajenemisen (7/2020) seurauksena uusi piiri on huomattavasti aiempaa samannimistä piiriä väkirikkaampi (69&nbsp;407 as., 2017). 


Map of Lviv Oblast highlighting Zolochivskyi Raion.png|Zolotšivin piiri ennen heinäkuuta 2020.
Житловий будинок.Фото.JPG|Zolotšivin vanhaa kaupunkia.
Złoczów - Twierdza 01.JPG|Zolotšivin linnan pihapiiriä.
Zoločiv, pohled z hradu.jpg| Näkymä Zolotšivin kaupunkiin.
Busk city council.jpg|Buskin kaupungintalo.
46-203-0009 Pidhirtsi Castle RB 18.jpg|Pidhirtsin linnoitusta.


## Lähteet

## Aiheesta muualla
San Francesco al Campo

**San Francesco al Campo** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 4&nbsp;827 asukasta.

## Lähteet

## Aiheesta muualla
Magnhild Meltveit Kleppa

**Magnhild Meltveit Kleppa** (s. 12. marraskuuta 1948 Fister) on norjalainen entinen keskustapuolueen poliitikko. Hän on toiminut Norjan sosiaaliministerinä (1997–2000), kunta- ja alueministerinä (2007–2009) sekä liikenne- ja viestintäministerinä (2009–2012), istunut suurkäräjillä (1993–2013) ja toiminut Rogalandin maaherrana (2013–2019).
## Lähteet

## Aiheesta muualla
* ''Magnhild Meltveit Kleppa'' Norjan suurkäräjien verkkosivuilla